ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΠΡΕΒΕΖΑΣ

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜΗΜΑ ΗΜ ΕΡΓΩΝ

Υπηρεσία: Επικαιροποίηση υπεύθυνων δηλώσεων παροχών ΔΕΔΔΗΕ

Προυπ/σμός΄14.985,40€ με ΦΠΑ

CPV 45315600-4

Αρ.μελέτης 21/2025

## ΤΕΧΝΙΚH ΠΕΡΙΓΡΑΦΗ ΕΡΓΑΣΙΩΝ - ΤΕΧΝΙΚΕΣ

## ΠΡΟΔΙΑΓΡΑΦΕΣ

1. ΑΝΤΙΚΕΙΜΕΝΟ

Για την διαπίστωση και την τεκμηρίωση της ασφαλούς και ορθής λειτουργίας των ηλεκτρικών εγκαταστάσεων, απαιτείται η διενέργεια αρχικού ελέγχου, τακτικών επανελέγχων και έκτακτων ελέγχων. Οι έλεγχοι διενεργούνται με βάση τις τεχνικές απαιτήσεις της νομοθεσίας του χρόνου κατασκευής των ΕΗΕ ή τμημάτων αυτών, καθώς και των λοιπών διατάξεων ασφάλειας που τις αφορούν. Συνακόλουθα των ελέγχων της προηγούμενης παρ. 1, συντάσσεται ΥΔΕ (υπεύθυνη δήλωση εγκαταστάτη) για την ΕΗΕ, με ευθύνη του έχοντα το νόμιμο προς τούτο δικαίωμα.

Η παρούσα μελέτη αφορά τον γενικό έλεγχο υφιστάμενων ηλεκτρικών εγκαταστάσεων (εντοπισμός βλάβης – προβλημάτων, μέτρηση γείωσης κλπ) και την εκπόνηση Υπεύθυνων Δηλώσεων Εγκαταστάτη (ΥΔΕ) σε Δημοτικά κτίρια, Σχολεία και Βρεφονηπιακούς σταθμούς.

Η παραπάνω διαδικασία θα υλοποιηθεί σύμφωνα με τις Υπουργικές Αποφάσεις:

Α)ΥΑ αρ. 101195/17-9-2021 (ΦΕΚ 4654/Β/8-10-2021)

Β)ΥΑ αρ. 129600/29-11-2021 (ΦΕΚ 5635/Β/2-12-2021 και

Γ) ΥΑ αρ. 17773/24-2-2023 (ΦΕΚ 1188/Β/3-3-2023

1ο ΣΤΑΔΙΟ

Περιλαμβάνει τον έλεγχο, δοκιμές, μετρήσεις για την εύρυθμη λειτουργία της ηλεκτρικής εγκατάστασης, καταγραφή οποιασδήποτε μορφής βλάβης ή έλλειψης σύμφωνα με το πρωτόκολλο ελέγχου ηλεκτρικών εγκαταστάσεων του ΚΕΗΕ κατά το πρότυπο ΕΛΟΤ 60364 και σύνταξη τεχνικής έκθεσης σχετικά με τα προβλήματα και τις εκάστοτε παρατηρήσεις που διαπιστώθηκαν.

2o ΣΤΑΔΙΟ:

Συμμόρφωση της εκάστοτε ηλεκτρικής εγκατάστασης του κτιρίου η ΦΟΠ, σύμφωνα με το ΕΛΟΤ 60364 και την σχετική τεχνική έκθεση.

Ωστόσο σε περίπτωση που δεν βρεθούν βλάβες ή ελλείψεις το στάδιο αυτό παραλείπεται.

Επιπλέον σε περιπτώσεις που υφίστανται ατέλειες και σφάλματα στην ηλεκτρολογική εγκατάσταση, **το κόστος των μικρουλικών (ασφάλειες,ρελέ..) αποκατάστασης θα καλύπτεται από τον Δήμο**.

3o ΣΤΑΔΙΟ:

Εκπόνηση Υ.Δ.Ε. που περιλαμβάνει (μετρήσεις, μονογραμμικά ηλεκτρικά διαγράμματα των πινάκων Χαμηλής Τάσης και σύνταξη εντύπου Υ.Δ.Ε.) και υποβολή της στον ΔΕΔΔΗΕ σύμφωνα με τις κείμενες διατάξεις. Αντίγραφο της Υ.Δ.Ε.( Υπεύθυνη Δήλωση Εγκαταστάτη) θα παραδίδεται στο αρμόδιο τμήμα ΗΜ Έργων, του Δήμου. **Στην περίπτωση που απαιτηθούν τροποποιήσεις/επισκευές, ώστε η Εσωτερική Ηλεκτρική Εγκαταστάτη (ΕΗΕ) να πληροί τις προϋποθέσεις του ΕΛΟΤ HD 60364, ο ανάδοχος θα ενημερώσει τον Δήμο γι’ αυτές και αφού εκτελεστούν από τον Δήμο θα γίνει επανέλεγχος χωρίς επιπλέον χρέωση από τον ανάδοχο και έκδοση της Υ.Δ.Ε.**

Τα ανωτέρω πρέπει ολοκληρώνονται **εντός είκοσι (20) εργασίμων ημερών** για κάθε εγκατάσταση που θα ζητηθεί σύνταξη ΥΔΕ. Στις εσωτερικές ηλεκτρικές εγκαταστάσεις (ΕΗΕ) περιλαμβάνονται οι Γενικοί Πίνακες Χαμηλής Τάσης, οι επιμέρους ηλεκτρολογικοί πίνακες ανά χώρο/χρήση, για τους οποίους απαιτείται ο έλεγχος της επάρκειας όλων των ασφαλιστικών διατάξεων, ώστε να εναρμονίζονται με την κείμενη νομοθεσία για την έκδοση ΥΔΕ χωρίς παρατηρήσεις σχετικά με την ασφάλεια της εγκατάστασης και την κατάθεσή της στον ΔΕΔΔΗΕ.

Ο προϋπολογισμός της υπηρεσίας ανέρχεται στο ποσό των 12.085,00 € πλέον ΦΠΑ 24% 2.900,40 €, ήτοι συνολικής προϋπολογισθείσας αξίας 14.985,40 € και θα βαρύνει τον προϋπολογισμό του έτους 2025 του Δήμου με

*ΚΑΕ 02.70.6261.070 δαπάνη 10.809,14€ για σχολεία*

*ΚΑΕ 02.30.6261 δαπάνη 4.176,26€ για Δημοτικά κτίρια*

.

Πρέβεζα 12 /3/2025

Ο συντάξας ΘΕΩΡΗΘΗΚΕ

Η Δ/ντρια ΤΥΔ

Τζόκας Κων/νος

Μηχ/γος Μηχ/κός Μωραίτη Κων/να

Τοπογράφος Μηχ/κός

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΠΡΕΒΕΖΑΣ

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜΗΜΑ ΗΜ ΕΡΓΩΝ

Υπηρεσία: Επικαιροποίηση υπεύθυνων δηλώσεων παροχών ΔΕΔΔΗΕ

Προυπ/σμός΄14.985,40€ με ΦΠΑ

CPV 45315600-4

Αρ.μελέτης 21/2025

ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

|  |  |  |  |  |  |
| --- | --- | --- | --- | --- | --- |
| Α/Α | ΕΙΔΟΣ | ΜΟΝΑΔΑ | ΠΟΣΟΤΗΤΑ | ΤΙΜΗ ΜΟΝΑΔΑΣ | ΜΕΡΙΚΟ ΣΥΝΟΛΟ |
| 1 | ΥΠΕΥΘΥΝΗ ΔΗΛΩΣΗ ΕΓΚΑΤΑΣΤΑΤΗ  ΗΛΕΚΤΡΟΛΟΓΟΥ ΓΙΑ ΔΗΜΟΤΙΚΑ ΚΤΙΡΙΑ-ΙΣΧΥΣ ΜΟΝΟΦΑΣΙΚΗ | ΤΕΜ | 17 | 125 | 2.125,00 |
| 2 | ΥΠΕΥΘΥΝΗ ΔΗΛΩΣΗ ΕΓΚΑΤΑΣΤΑΤΗ ΗΛΕΚΤΡΟΛΟΓΟΥ ΓΙΑ ΔΗΜΟΤΙΚΑ ΚΤΙΡΙΑ -ΙΣΧΥΣ ΤΡΙΦΑΣΙΚΗ 15 ΕΩΣ 25KVA | ΤΕΜ | 20 | 160 | 3.200,00 |
| 3 | ΥΠΕΥΘΥΝΗ ΔΗΛΩΣΗ ΕΓΚΑΤΑΣΤΑΤΗ  ΗΛΕΚΤΡΟΛΟΓΟΥ ΓΙΑ ΔΗΜΟΤΙΚΑ ΚΤΙΡΙΑ -ΙΣΧΥΣ 35 ΕΩΣ 55KVA | ΤΕΜ | 10 | 220 | 2.200,00 |
| 4 | ΥΠΕΥΘΥΝΗ ΔΗΛΩΣΗ ΕΓΚΑΤΑΣΤΑΤΗ  ΗΛΕΚΤΡΟΛΟΓΟΥ ΓΙΑ ΔΗΜΟΤΙΚΑ ΚΤΙΡΙΑ -ΙΣΧΥΣ 85 ΕΩΣ 135KVA | ΤΕΜ | 12 | 280 | 3.360,00 |
| 4 | ΥΠΕΥΘΥΝΗ ΔΗΛΩΣΗ ΕΓΚΑΤΑΣΤΑΤΗ  ΗΛΕΚΤΡΟΛΟΓΟΥ ΓΙΑ ΔΗΜΟΤΙΚΑ ΚΤΙΡΙΑ -ΙΣΧΥΣ ΜΕΣΗ ΤΑΣΗ | ΤΕΜ | 2 | 600 | 1.200,00 |
|  |  |  | ΣΥΝΟΛΟ ΧΩΡΙΣ ΦΠΑ | | 12.085,00 |
|  |  |  | ΦΠΑ 24% | | 2.900,40 |
|  |  |  | ΣΥΝΟΛΟ ΜΕ ΦΠΑ | | 14.985,40 |

Οι αναφερόμενες τιμές προέκυψαν μετά από έρευνα που έκανε το Τμήμα στις τρέχουσες τιμές αγοράς σε αντίστοιχο είδος υπηρεσιών.

Οι τιμές δεν υπόκεινται σε καμία αναθεώρηση για οποιονδήποτε λόγο και περιλαμβάνουν όλα τα κόστη που περιγράφονται στο τεύχος της τεχνικής περιγραφής εργασιών.

Πρέβεζα 12 /3/2025

Ο συντάξας ΘΕΩΡΗΘΗΚΕ

Η Δ/ντρια ΤΥΔ

Τζόκας Κων/νος

Μηχ/γος Μηχ/κός Μωραίτη Κων/να

Τοπογράφος Μηχ/κός

ΕΛΛΗΝΙΚΗ ΔΗΜΟΚΡΑΤΙΑ Υπηρεσία: Επικαιροποίηση υπεύθυνων δηλώσεων παροχών ΔΕΔΔΗΕ

ΔΗΜΟΣ ΠΡΕΒΕΖΑΣ

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜΗΜΑ ΗΜ ΕΡΓΩΝ

Προυπ/σμός΄14.985,40€ με ΦΠΑ

CPV 45315600-4

Αρ.μελέτης 21/2025

# ΣΥΓΓΡΑΦΗ ΥΠΟΧΡΕΩΣΕΩΝ

Άρθρο 1ο Αντικείμενο συγγραφής

Με την παρούσα προβλέπεται η σύναψη σύμβασης για την χορήγηση υπευθύνων δηλώσεων εγκαταστάτη (ΥΔΕ) σύμφωνα με την Τεχνική Περιγραφή.

Άρθρο 2ο Συμβατικά στοιχεία

Συμβατικά στοιχεία κατά σειρά ισχύος είναι:

1. Σύμβαση
2. Οικονομική προσφορά
3. Ενδεικτικός προϋπολογισμός
4. Τεχνική περιγραφή και προδιαγραφές
5. Συγγραφή υποχρεώσεων

Άρθρο 3ο Ισχύουσες διατάξεις

Η υπηρεσία θα εκτελεστεί σύμφωνα με τις διατάξεις:

1.Τις διατάξεις του άρθρου 58 του Ν. 3852/2010

2.Τις διατάξεις του άρθρου 118 του Ν. 4412/2016.

4. Την ΥΑ αρ. 101195/17-9-2021 (ΦΕΚ 4654/Β/8-10-2021)

5. Την ΥΑ αρ. 129600/29-11-2021 (ΦΕΚ 5635/Β/2-12-2021 και

6. Την ΥΑ αρ. 17773/24-2-2023 (ΦΕΚ 1188/Β/3-3-2023

Οποιαδήποτε διάταξη που ισχύει για τη σύναψη της σύμβασης και αναφέρεται στο σχετικό θέμα.

Άρθρο 4ο Αξιολόγηση προσφορών

Η ανάθεση της υπηρεσίας θα εκτελεστεί βάσει του αρ. 118 του Ν.4412/16. Η κατακύρωση γίνεται στον ενδιαφερόμενο που θα προσφέρει την πλέον συμφέρουσα από οικονομικής άποψης προσφορά, αποκλειστικά βάσει τιμής για το σύνολο των υπηρεσιών εφόσον η προσφορά του κρίνεται αποδεκτή με βάση τις τεχνικές προδιαγραφές της μελέτης και τα απαιτούμενα δικαιολογητικά.

Άρθρο 5ο Υπογραφή της σύμβασης

Ο ανάδοχος στον οποίο κατακυρώθηκε η υπηρεσία υποχρεούται να προσέλθει εντός του προβλεπόμενου χρόνου (παρ. 4 αρ. 105 του Ν.4412/16) για την υπογραφή του συμφωνητικού.

Άρθρο 6ο Δικαιολογητικά συμμετοχής

Οι δικαιούμενοι συμμετοχής πρέπει να υποβάλλουν τα εξής δικαιολογητικά:

1. Φορολογική ενημερότητα του οικονομικού φορέα.
2. Απόσπασμα ποινικού μητρώου, έκδοσης τουλάχιστον τελευταίου τριμήνου ή υπεύθυνη δήλωση, για τη μη συνδρομή των λόγων αποκλεισμού της παρ. 1 του αρ. 73 του Ν. 4412/16, σε περίπτωση φυσικού προσώπου ή σε περίπτωση νομικού προσώπου την υποβολή αυτής εκ μέρους του νόμιμου εκπροσώπου, όπως αυτός ορίζεται στην περίπτωση 79Α του Ν. 4605/19.
3. Πιστοποιητικά του οικονομικού φορέα σε ισχύ, σύμφωνα με τα αναφερόμενα στην παρ. 2 του άρθρου 73 του Ν. 4412/2016, τα οποία εκδίδονται από αρμόδια, κατά περίπτωση, Αρχή από τα οποία να προκύπτει ότι η εταιρεία είναι ενήμερη ως προς τις υποχρεώσεις της που αφορούν τις εισφορές κοινωνικής ασφάλισης (κύριας και επικουρικής εργαζομένων και εργοδοτών).
4. Υπεύθυνη Δήλωση (άρθρου 8 Ν.1599/86) του νόμιμου εκπροσώπου του οικονομικού φορέα, με την οποία θα δηλώνει ότι

«έλαβε γνώση όλων των όρων της μελέτης και οι προσφερόμενες υπηρεσίες θα πληρούν τις ζητούμενες τεχνικές προδιαγραφές - εγγυήσεις».

1. Αντίγραφο των πιστοποιητικών των οργάνων ελέγχου θα χρησιμοποιηθούν.

ΕΜΠΕΙΡΙΑ ΑΝΑΔΟΧΟΥ / ΠΙΣΤΟΠΟΙΗΤΙΚΑ ΕΤΑΙΡΕΙΑΣ

Οι υποψήφιοι απαιτείται να διαθέτουν κατάλληλο εξοπλισμό διακριβωμένο από διαπιστευμένο εργαστήριο για τον έλεγχο των εγκαταστάσεων. Αντίγραφο των πιστοποιητικών των οργάνων ελέγχου θα κατατεθούν στο φάκελο δικαιολογητικών συμμετοχής.

Για την απόδειξη των παραπάνω οι οικονομικοί φορείς οφείλουν να υποβάλλουν:

* πιστοποιητικό/βεβαίωση του οικείου επιμελητηρίου με το οποίο να πιστοποιείται η εγγραφή τους σε αυτό και το ειδικό επάγγελμά τους,
* υπεύθυνη δήλωση όπου θα αναφέρονται τα στοιχεία του προσώπου που θα υπογράφει την εκάστοτε ή και όλες τις ΥΔΕ και ο οποίος θα είναι Ηλεκτρολόγος Μηχανικός ή Μηχανολόγος Μηχανικός ΠΕ ή ΤΕ ή Ηλεκτρολόγος με άδεια Εγκαταστάτη ηλεκτρολόγου (σύμφωνα με το ΠΔ 108/2013) με δικαίωμα αντίστοιχης υπογραφής σύμφωνα με τις κείμενες διατάξεις.
* Υπεύθυνη δήλωση ότι οι προς εκτέλεση υπηρεσίες θα συμφωνούν πλήρως με τις τεχνικές προδιαγραφές ΕΛΟΤ 60364 ή ΚΕΗΕ, ότι διαθέτει τον απαραίτητο εξοπλισμό, την εξειδικευμένη τεχνογνωσία και το επαρκές και κατάλληλο προσωπικό για την εκτέλεση των υπηρεσιών που του ανατίθενται.
* πιστοποιητικό διακρίβωσης οργάνου ελέγχου

Τα πιστοποιητικά θα πρέπει να είναι σε ισχύ τόσο κατά τη διάρκεια υποβολής προσφοράς, όσο και κατά τη διάρκεια της σύμβασης.

ΥΠΟΧΡΕΩΣΕΙΣ ΥΠΟΨΗΦΙΩΝ ΟΙΚΟΝΟΜΙΚΩΝ ΦΟΡΕΩΝ

Οι υποψήφιοι οφείλουν να συντάξουν την προσφορά τους σύμφωνα με τις τεχνικές προδιαγραφές και τους όρους της παρούσας μελέτης.

Η προσφορά των υποψηφίων θα πρέπει να αφορά το σύνολο των υπηρεσιών. Προσφορές που θα περιλαμβάνουν μέρος των ζητούμενων θα απορρίπτονται.

Ο υποψήφιος ανάδοχος εφόσον επιθυμεί δύναται να επισκεφτεί τις εγκαταστάσεις για τις οποίες θα ζητηθεί η σύνταξη ΥΔΕ. Με την συμμετοχή του στην ανάθεση επιβεβαιώνει και αποδέχεται ότι έλαβε γνώση της υφιστάμενης κατάστασης των ηλεκτρολογικών εγκαταστάσεων και των ιδιαίτερων συνθηκών των χώρων.

Άρθρο 7ο Τροποποίηση της σύμβασης κατά τη διάρκειά της

Η σύμβαση μπορεί να τροποποιείται κατά τη διάρκειά της χωρίς να απαιτείται νέα διαδικασία σύναψης σύμβασης, μόνο με τους όρους και τις προϋποθέσεις του άρθρου 132 του Ν. 4412/16 και κατόπιν γνωμοδότησης του αρμοδίου οργάνου.

Άρθρο 8ο Παρακολούθηση της σύμβασης – παραλαβή

Η παρακολούθηση της εκτέλεσης της σύμβασης υπηρεσίας και διοίκησης αυτής διενεργείται από την καθ’ ύλη αρμόδια υπηρεσία.

Η παραλαβή των παρεχόμενων υλικών και υπηρεσιών γίνεται από επιτροπή παραλαβής που έχει συγκροτηθεί σύμφωνα με άρθρο 219 του Ν. 4412/16, όπως τροποποιήθηκε και ισχύει.

Άρθρο 9ο Κήρυξη αναδόχου έκπτωτου

O ανάδοχος κηρύσσεται υποχρεωτικά έκπτωτος από την ανάθεση που έγινε στο όνομά του και από κάθε δικαίωμα που απορρέει από αυτήν με απόφαση του αρμόδιου αποφαινόμενου οργάνου, ύστερα από γνωμοδότηση του αρμοδίου οργάνου (αρ.103 του Ν. 4782/2021 που τροποποιεί το αρ. 203 του Ν. 4412/2016 όπως τροποποιήθηκε και ισχύει):

α) στην περίπτωση της παρ. 7 του αρ.105 του Ν.4412/16, όπως τροποποιήθηκε και ισχύει, περί κατακύρωσης και σύναψης σύμβασης.

β) στην περίπτωση που δεν εκπλήρωσε τις υποχρεώσεις του που απορρέουν από τη σύμβαση ή /και δεν συμμορφώθηκε με τις σχετικές γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης.

γ) στην περίπτωση δημόσιας σύμβασης υπηρεσιών, εφόσον δεν παρείχε τις υπηρεσίες ή δεν υπέβαλε τα παραδοτέα ή δεν προέβη στην αντικατάστασή τους μέσα στον συμβατικό χρόνο ή στον χρόνο παράτασης που του δόθηκε, σύμφωνα με τα όσα προβλέπονται στο άρθρο 217 περί διάρκειας σύμβασης παροχής υπηρεσίας. O ανάδοχος δεν κηρύσσεται έκπτωτος για λόγους που αφορούν σε υπαιτιότητα του φορέα εκτέλεσης της σύμβασης ή αν συντρέχουν λόγοι ανωτέρας βίας.

Άρθρο 10ο Τρόπος πληρωμής

Η πληρωμή της αξίας της υπηρεσίας θα γίνει (αρ. 200 Ν. 4412/16, όπως τροποποιήθηκε και ισχύει) για το σύνολο της αξίας κάθε τιμολογίου μετά την οριστική παράδοση της /ων ΥΔΕ από τις αρμόδιες επιτροπές. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθ’ όλη την διάρκεια ισχύος της σύμβασης.

Άρθρο 11ο Φόροι, τέλη, κρατήσεις και έξοδα δημοσίευσης

Τον ανάδοχο βαρύνουν οι υπέρ τρίτων κρατήσεις ως και κάθε άλλη επιβάρυνση, σύμφωνα με την κείμενη νομοθεσία με συμπεριλαμβανομένου του ΦΠΑ, για την παράδοση της υπηρεσίας στον τόπο και με τον τρόπο που προβλέπεται στα έγγραφα της σύμβασης.

Άρθρο 12ο Χρόνος παράδοσης

Διάρκεια σύμβασης δώδεκα (12) μήνες από την ανάρτησή της στο ΚΗΜΔΗΣ.

Άρθρο 13ο Ενστάσεις

Για δημόσιες συμβάσεις με εκτιμώμενη αξία κατώτερη ή ίση των ορίων του άρθρου 118, περί απευθείας ανάθεσης, όποιος έχει έννομο συμφέρον μπορεί να ζητήσει την ακύρωση πράξης ή παράλειψης της αναθέτουσας αρχής και την αναστολή εκτέλεσης, ενώπιον του Διοικητικού Εφετείου της έδρας της αναθέτουσας αρχής, σύμφωνα με όσα ορίζονται στα άρθρα 45 έως 46 του π.δ. 18/1989 (Α΄8), το οποίο αποφαίνεται αμετακλήτως χωρίς να επιτρέπεται η προηγούμενη άσκηση άλλης ειδικής ή ενδικοφανούς διοικητικής προσφυγής (άρ. 55 του Ν. 4782/2021 που τροποποιεί το άρ. 127 του Ν. 4412/2016 όπως τροποποιήθηκε και ισχύει). Το παράβολο για την άσκηση της αίτησης ακύρωσης και της αίτησης αναστολής ορίζεται ίσο με το πέντε τοις εκατό (5%) επί της εκτιμώμενης αξίας της σύμβασης.

Άρθρο 14ο Υποχρεώσεις ανάδοχου

Ο Ανάδοχος στα πλαίσια της σύμβασης που θα υπογράφει θεωρείται ότι έχει εξετάσει τις καθορισμένες απαιτήσεις και τους παρόντες όρους. Δεν θα επιτραπεί οποιαδήποτε αξίωση από τον Ανάδοχο για πρόσθετη πληρωμή ή χρονική παράταση που θα οφείλονται σε παρερμηνεία οποιοσδήποτε θέματος αναφερόμενου στις καθορισμένες απαιτήσεις ή τους όρους.

Ο Ανάδοχος διαθέτει τον απαιτούμενο μετρητικό εξοπλισμό, όργανα και εργαλεία ελέγχου, το επαρκές και κατάλληλο προσωπικό για την εκτέλεση της υπηρεσίας που του ανατίθενται, σύμφωνα με τις δεσμεύσεις που αναλαμβάνει με την υποβολή της προσφοράς του. Σε περίπτωση βλάβης σε κάποιο εγκατεστημένο ηλεκτρικό πίνακα, μηχάνημα, εξάρτημα κλπ αυτού, με υπαιτιότητα του αναδόχου, η επισκευή θα γίνει με έξοδα και υλικά του αναδόχου.

Για την κάλυψη οποιοσδήποτε ζημίας ή βλάβης ο ανάδοχος με την υπογραφή της Σύμβασης υποχρεούται σε πλήρη ασφαλιστική κάλυψη της υπηρεσίας έναντι αστικής ευθύνης κατά παντός τρίτου.

Πρέβεζα 12 /3/2025

Ο συντάξας ΘΕΩΡΗΘΗΚΕ

Η Δ/ντρια ΤΥΔ

Τζόκας Κων/νος Μωραίτη Κων/να

Μηχ/γος Μηχ/κός Τοπογράφος Μηχ/κός